CELEX: 62015TN0590
Language: mt
Date: 2015-10-12 00:00:00
Title: Kawża T-590/15: Rikors ippreżentat fit-12 ta’ Ottubru 2015 – Onix Asigurări vs EIOPA

14.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 414/34
            
         Rikors ippreżentat fit-12 ta’ Ottubru 2015 – Onix Asigurări vs EIOPA
   (Kawża T-590/15)
   (2015/C 414/45)
   Lingwa tal-kawża: ir-Rumen
   
      Partijiet
   
   
      Rikorrenti: Onix Asigurări SA (Bukarest, ir-Rumanija) (rappreżentant: M. Vladu, avukat)
   
      Konvenuta: L-Awtorità Ewropea tal-Assigurazzjoni u l-Pensjonijiet tax-Xogħol (EIOPA)
   
      Talbiet
   
   
               —
            
            
               tikkonstata li l-konvenuta naqset milli taġixxi fis-sens tat-teħid ta’ deċiżjoni kontra l-applikazzjoni żbaljata, mill-Istituto per la Vigilanza sulle Assicurazioni [awtorità Taljana ta’ sorveljanza tas-settur tal-assigurazzjonijiet], tad-dispożizzjonijiet tal-Artikolu 40(6) tad-Direttiva tal-Kunsill 92/49/KEE;
            
         
               —
            
            
               sussidjarjament, tannulla d-Deċiżjoni tal-Bord tal-Appell BOA 2015 001, tat-3 ta’ Awwissu 2015, kif ukoll tad-Deċiżjoni tal-President EIOPA-14-267, tas-6 ta’ Ġunju 2014, ikkonfermata bil-pożizzjoni EIOPA-14-653, tal-24 ta’ Novembru 2014;
            
         
               —
            
            
               tikkonstata li l-konvenuta hija responsabbli għad-dannu kkawżat lir-rikorrenti permezz tan-nuqqas tagħha milli tieħu deċiżjoni, konformement mal-punt 1, kif ukoll permezz tat-teħid tad-deċiżjonijiet imsemmija fil-punt 2
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               1.
            
            
               L-ewwel motiv ibbażat fuq ksur tal-Artikolu 17 tar-Regolament (UE) Nru 1094/2010 tal-Parlament Ewropew u tal-Kunsill
               
                           —
                        
                        
                           Ma hemmx deċiżjoni adottata legalment mill-konvenuta dwar il-fondatezza u l-adegwatezza tal-ftuħ ta’ investigazzjoni;
                        
                     
                           —
                        
                        
                           Id-deċiżjoni tal-President EIOPA-14-267, tas-6 ta’ Ġunju 2014, ġiet adottata mingħajr ma l-kundizzjonijiet previsti fl-Artikolu 39(1), (2) u (3) tar-Regolament kienu ssodisfatti;
                        
                     
                           —
                        
                        
                           Il-motivazzjoni tad-deċiżjoni tal-President EIOPA-14-267, tas-6 ta’ Ġunju 2014, ma għandhiex rabta mal-aspetti relatati mal-adegwatezza tal-ftuħ ta’ investigazzjoni, li fir-realtà hija magħmula minn kunsiderazzjonijiet dwar il-motivi proċedurali li r-rikorrenti għandha kontra d-deċiżjoni mogħtija mill-awtorità nazzjonali Taljana.
                        
                     
         
               2.
            
            
               It-tieni motiv ibbażat fuq ksur ta’ formalità sostanzjali b’rabta mad-deċiżjoni tal-Bord tal-Appell BOA 2015 001, tat-3 ta’ Awwissu 2015, u mad-deċiżjoni tal-President EIOPA-14-267, tas-6 ta’ Ġunju 2014
               
                           —
                        
                        
                           Il-Bord tal-Appell adotta d-deċiżjoni tiegħu mingħajr ma analizza l-legalità u l-fondatezza tad-deċiżjoni tal-President EIOPA-14-267, tas-6 ta’ Ġunju 2014, u ta soluzzjoni mingħajr ma analizza l-elementi kollha ppreżentati quddiemu;
                        
                     
                           —
                        
                        
                           Id-deċiżjoni tal-President EIOPA-14-267, tas-6 ta’ Ġunju 2014, ġiet adottata mingħajr ma l-kundizzjonijiet previsti fl-Artikolu 39(1), (2) u (3) tar-Regolament kienu ssodisfatti u ma kinitx motivata, tal-inqas sa fejn tikkonċerna l-aspetti essenzjali taħt eżami.
                        
                     
         
               3.
            
            
               It-tielet motiv ibbażat fuq l-eżistenza ta’ dannu materjali u f’termini ta’ immaġni sostnut mir-rikorrenti (it-tnaqqis tad-dħul mill-bejgħ u tal-profitt, l-impatt negativ fuq ir-reputazzjoni tagħha), li l-konvenuta kkawżat b’mod dirett u intenzjonali billi naqset milli tieħu deċiżjoni, kif ukoll billi adottat id-deċiżjonijiet imsemmija iktar ’il fuq, li huma invalidi.